இந்த விழாவையொட்டி மலையின் கீழே உள்ள நகரத்தார் சத்திரத்தில் தொடர்ந்து இரண்டு நாள்களுக்கு அன்னதானம் நடைபெறும். இந்தப் படிபூஜை தொடங்கி, 100 ஆண்டுகள் நிறைவுற்றதை அடுத்து இந்த ஆண்டு (2017) டிசம்பர் 30-ம் தேதி காலையில் திருத்தணிகேசனுக்கு அபிஷேகமும், அன்றிலிருந்து 3 நாள்கள் அகண்ட பாராயணமும் நடைபெறும், அதாவது, டிசம்பர் 30, 31 மற்றும் 2018 ஜனவரி 1 ஆகிய தேதிகளில் அன்னதானமும் சிறப்பு பூஜைகளும் நடைபெறும். இந்தப் படிபூஜை விழாவினைக் கடந்த 28 வருடங்களாக சாது பாலானந்தா ஸ்வாமிகள் செய்து வருகிறார்.